Source: https://www.one.com.mt/news/tag/serb/
Timestamp: 2020-04-01 21:25:55+00:00
Document Index: 44090

Matched Legal Cases: ['qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'QORTI ', 'Qorti ', 'Qorti ', 'Qorti ', 'Qorti ']

Serb – One News
BIL-FILMAT: Jinżamm arrestat is-Serb li deher jagħti xebgħa papali lil żagħżugħ Polakk f’Paceville
Dejan Zivanov ta’ 29 sena mis-Serbja u li joqgħod il-Qawra, inżamm arrestat wara li ġie akkuzat li darab gravi lil żagħżugġ Pollakk li s-Sibt li għadda kien qiegħed jiddeverti f’Paceville. Aqra aktar
One News October 29, 2019, 12:09 pm November 21, 2019 0
Ma fadalx aktar xhieda fil-kumpilazzjoni dwar il-qtil ta’ Hugo Chetcuti
L-Erbgħa ntemmet il-kumpiazzjoni fil-konfront ta’ Bojan Cmelik, is-Serb li qed jiġi akkużat bil-qtil ta’ Hugo Chetcuti f’Lulju tas-sena l-oħra.
Kien l-Ispettur Elliot Magri, li f’isem il-Prosekuzzjoni mmexxija mill-Ispettur Nikolai Sant iddikjara fil-qorti li l-Prosekuzzjoni ma għandhiex iżjed xhieda xi tressaq fil-konfront ta’ Cmelik, dan hekk kif diġa ressqet ix-xhieda kollha.
L-aħħar xhud kellhu jkun t-Tabib Christian Camenzuli, li mill-każ l’hawn mar ikompli jistudja l-Ingilterra u għandu minn tal-anqas sena sħiħa fir-Renju Unit.
L-Avukat Joe Giglio f’isem il-Parti Ċivili talab ukoll lill-Qorti biex l-aħħar xhud li hu Dr. Camenzuli ma jixhidx u l-Avukat Ġenerali ma jinsistix li dan jixhed. Il-Każ ġie aġġornat għal 25 ta’ Frar li ġej.
Fil-Qorti l-Prosekuzzjoni li qed tmexxi l-każ fil-konfront ta’ Bojan Cmelik iddikjarat li ma fadalx iżjed xhieda fil-każ. Kien l-Ispettur Elliot Magri, li f’isem il-Prosekuzzjoni mmexxija mill-Ispettur Nikolai Sant iddikjara fil-Qorti li l-prosekuzzjoni m’għandhiex iżjed xhieda xi tressaq fil-konfront ta’ Cmelik, dan hekk kif diġà ressqet ix-xhieda kollha.
L-Avukat Joe Giglio f’isem il-Parti Ċivili talab ukoll lill-Qorti biex l-aħħar xhud li hu Dr. Camenzuli ma jixhidx u l-Avukat Ġenerali ma jinsistix li dan jixhed. Il-Każ ġie aġġornat għal 25 ta’ Frar li ġej
One News January 23, 2019, 1:48 pm January 23, 2019 0
Jingħata sentenza sospiża wara li refa’ jdejh fuq martu
Serb ta’ 38 sena minn San Pawl il-baħar ingħata sentenza sospiża u ordni ta’ trattament għall-immaniġjar tar-rabja wara li kien akkużat bi vjolenza domestika fuq martu. Aqra aktar
Colin Deguara October 31, 2018, 5:02 pm October 31, 2018 0
Aktar Serbi fl-aħbarijiet – din id-darba seħħet ġlieda f’San Ġiljan
Matul il-lejl li għadda, għall-ħabta tas-siegħa, il-Pulizija ġew infurmati li kien hemm persuna mitluqa mal-art fi Triq Elija Żammit, San Ġiljan.
Il-Pulizija tad-Distrett marru immedjatament fuq il-post fejn, fil-fatt, sabu raġel mitluq mal-art li ma kellux ġrieħi viżibbli iżda beda jilmenta minn xi uġigħ.
Minn stħarriġ preliminari li sar, irriżulta li allegatament, ir-raġel kien involut fi ġlieda bejn numru ta’ persuni, x’aktarx barranin.
One News July 7, 2017, 10:01 am July 7, 2017 0
FILMAT: JINŻAMM ARRESTAT IS-SERB LI DARAB LIL RYAN MAGRO
Ġie irrevokat il-ħelsien mill-arrest għas-Serb, Srdan Simic, li ta daqqa ta’ tazza lill-barman Malti wara li ddaħal lura l-Qorti b’urġenza llum. Dan iffiser Il-Qorti Kriminali ppreseduta mill-Imħallef Edwina Grima laqgħet l-appell tal-Avukat Ġenerali. Fl-appell tiegħu, l-Avukat Ġenerali qajjem numru ta’ oġġezzjonijiet għall-ħelsien mill-arrest, fosthom li l-akkużat jista’ jbabas l-evidenza.
Fl-appell intqal ukoll li l-kundizzjonijiet mogħtija mill-Maġistrat Antonio Micallef Trigona ma kinux ħorox biżejjed. Minkejja li l-akkużat ingħata l-ħelsien mill-arrest, xorta waħda il-Pulizija sabu diffikultà biex jarrestawh dalgħodu hekk kif ma bediex jiftaħ il-bieb tar-residenza tiegħu.
Għalhekk, fil-Qorti ntqal li sa mill-bidu ta’ dan il-każ l-akkużat naqas milli jwieġeb għas-sejħiet mill-awtoritajiet. Kien għalhekk li l-Imħallef irrevokat il-ħelsien mill-arrest għaliex fi kliemha hemm raġunijiet biżejjed biex l-akkużat jinżamm arrestat. L-Imħallef spjegat li l-proċeduri għadhom fi stadju bikri għax ħadd għadu ma xehed f’dan l-istadju u l-akkużat ma offriex garanzija lill-Qorti li se jidher tul il-proċeduri kontrih.
One News April 8, 2017, 1:14 pm April 8, 2017 3
AĠĠORNAT: IR-RIKORS TAL-AĠ SAR B’URĠENZA, IL-QORTI TISMA’ L-KAŻ ILLUM
B’urġenza tard ilbieraħ filgħaxija l-Avukat Ġenerali daħħal rikors il-Qorti biex din tisma’ mill-iktar fis it-talba tiegħu biex ikun revokat il-ħelsien mill-arrest li ngħata s-Serb li faqa’ tazza f’wiċċ żagħżugħ f’Buġibba u l-Qorti laqgħet dan ir-rikors biex se tkun qed tisma’ din it-talba llum. Id-deċiżjoni tal-Maġistrat Micallef Trigona li jagħti l-ħelsien mill-arrest waslet għar-reazzjoni mmedjata tal-prosekuzzjoni li skont tagħrif li għandna mill-ewwel talbet li jsir l-appell. Minn naħa tiegħu l-uffiċċju tal-Avukat Ġenerali daħħal ir-rikors ilbieraħ wara l-għaxra ta’ bil-lejl.
One News April 8, 2017, 11:55 am April 8, 2017 0
ARRESTATI ŻEWĠ SERBI: wieħed rilaxxat u ieħor jinżamm arrestat
Il-ħidma tal-Pulizija lbieraħ filgħaxija intensifikat b’rabta mal-każ li fih il-Ħadd li għadda Serb allegatament darab barman Malti.
Inċident li wassal biex Ryan Magro ta’ 27 sena qed jissielet għal vista f’għajn minnhom. Il-Pulizija lbieraħ arrestat żewġ Serbi: wieħed għax kien jixbaħ lill-allegat aggressur u ieħor għax allegatament darab lil Magro, iżda dawn ma kienux l-unika arresti b’rabta ma’ dan il-każ.
One News April 6, 2017, 11:40 am April 6, 2017 0
WARDEN ATTAKKAT f’argument bejnu u raġel Serb
Warden safa midrub b’mod ħafif fi Triq tal-Balal il-Għargħur. Dan meta daħal f’argument ma’ raġel Serb ta’ 34 sena residenti s-Swieqi. Jirriżulta li l-warden, Mosti ta’ 51 sena, spiċċa attakkat wara argument mas-Serb, li kien miexi fit-triq. L-agressur kien arrestat filwaqt li l-warden ittieħed għall-kura f’Ċentru tas-Saħħa.
One News March 20, 2017, 12:13 pm March 20, 2017 2
Tinżamm arrestata Serba akkużata bil-qtil ta’ żewġt’irġiel
Dragana Mijalkovic, mara ta’ 42 sena mis-Serbja, ma ngħatatx il-ħelsien mill-arrest wara li tressqet il-Qorti akkuzata bl-omiċidju ta’ żewġ anzjani Ingliżi, f’każijiet separati.
David Grant ta’ 67 sena u Neville Ayers ta’ 78 sena instabu mejta fl-appartament tal-akkużata, f’każijiet separati, f’San Pawl il-Baħar.
Mijalkovic wieġbet mhux ħatja għall-akkużi miġjuba fil-konfront tagħha.
One News January 13, 2017, 2:22 pm January 13, 2017 0
Ma kinux torti!
Serb ta’ 37 sena mill-Qawra li kien ilu mfittex mill-Pulizija erba’ snin, ġie arrestat u kien ikkundannat sitt xhur ħabs wara li ammetta li kien fil-pussess ta’ karta tal-identità falza, u li kien qed jgħix f’pajjiżna illegalment.
Is-Serb instab wara li kien intervistat fuq gazzetta barranija dwar is-suċċess li qed jagħmel fix-xogħol tiegħu fit-torti f’pajjiżna. Suċċess li żiedlu fis-sentenza, hekk kif ġie akkużat ukoll li ma ddikjarax in-negozju tiegħu ma’ JobsPlus.
Fil-Qorti ħareġ li l-akkużat kien ibiegħ mal-mitejn torta kuljum għal għaxar ewro ’l waħda. Wara li jiskonta l-piena, is-Serb mistenni jkun deportat lejn pajjiżu.
One News October 15, 2016, 4:23 pm November 25, 2019 0